கரிமபெரிலியம் வேதியியல்

கரிமபெரிலியம் வேதியியல் (Organoberyllium chemistry) தனிமவரிசை அட்டவணையின் தொகுதி இரண்டில் இடம்பெற்றுள்ள காரமண் உலோகமான பெரிலியம் தனிமத்தின் கரிம உலோகச் சேர்மங்களின் தொகுப்பையும் பண்புகளையும் உள்ளடக்கிய வேதியியல் பிரிவாகும். இதே குழுவைச் சேர்ந்த மற்ற முக்கிய-குழு உறுப்பு தனிமங்களின் வேதியியலுடன் ஒப்பிடுகையில் இப்பகுதி குறைவாகவே வளர்ச்சியடைந்துள்ளது. ஏனெனில் Be சேர்மங்கள் நச்சுத்தன்மை வாய்ந்தவையாகும். இத்தனிமம் இடம்பெற்றுள்ள சேர்மங்களின் சில பயன்பாடுகள் கண்டறியப்பட்டுள்ளன.
கட்டமைப்பு
ஓரீந்தணைவி அணைவுச் சேர்மம்
கரிமபெரிலியம் சேர்மங்களில் பெரிலியத்தின் ஒருங்கிணைப்பு எண் இரண்டு முதல் நான்கு வரை இருக்கும்.

இருமெத்தில்பெரிலியமும் இருமெத்தில்மக்னீசியமும் ஒரே கட்டமைப்பைப் பின்பற்றுகின்றன. இருப்பினும், ஈரெத்தில்பெரிலியம், ஈரெத்தில்மக்னீசியத்தை கட்டமைப்பு ரீதியாக ஒத்திருக்கவில்லை. ஈரெத்தில்பெரிலியம் இருமெத்தில்மக்னீசியத்தின் கட்டமைப்பை ஒத்துள்ளது. இந்த மாறுபாடு பெரிலியத்தின் சிறிய அளவு அதன் கனமான ஓரினப்பொருளான மக்னீசியத்துடன் தொடர்புடையதாகக் கூறப்படுகிறது: பெரிலியம்  என்பது தனிம வரிசை அட்டவணையில் உள்ள சிறிய அணுக்களில் ஒன்றாகும். இருநியோபெண்டைல்பெரிலியமும், பல் ஈரால்கைல் வழிப்பெறுதிகளும் இருப்பதாக அறியப்படுகின்றன.

பீனைல் வழிப்பெறுதியானது முப்படியால் Be3Ph6 குறிப்பிடப்படுகிறது.  டெர்பீனைல் வழிப்பெறுதியும் அறியப்படுகிறது. பருமனான அரைல் ஈந்தணைவிகளுடன் மூன்று-ஒருங்கிணைப்புகள் காணப்படுகின்றன. பார்க்கவும்: Be(mesityl)2O(C2H5)2. 

கரிமபெரிலியம் சேர்மங்கள் பொதுவாக பெரிலியம் குளோரைடின் உலோக ஈந்தணைவி மாற்ற வினை  அல்லது ஆல்கைலேற்ற வினை மூலம் தயாரிக்கப்படுகின்றன.

பெரிலோசீன்

பெரிலோசீன் பை- மற்றும் சிக்மா-பிணைப்பால் பிணைக்கப்பட்ட வளையபெண்டாடையீனைல் ஈந்தணைவிகள் இரண்டையும் கொண்டுள்ளது.  பெரிலியம் குளோரைடுடன் (BeCl2)  பொட்டாசியம் வளையபெண்டாடையீனைடு சேர்த்து வினைபுரியச் செய்து தயாரிக்கப்படுகிறது:
2 K[Cp] + BeCl2 → [Cp]2Be + 2 KCl

கலப்பு ஈந்தணைவிச் சேர்மங்கள்
பல கலப்பு ஈந்தணைவி சேர்மங்கள் இலூயிசு காரங்களுடன் இரு அரைல் மற்றும் ஈரால்கைல்பெரிலியம் சேர்மங்களுடன் சேர்ப்பதன் மூலம் உருவாக்கப்படுகின்றன. பல வழிப்பெறுதிகள் BeR2L2 மற்றும் BAr2L2 என அறியப்படுகின்றன. இங்கு L = தயோ ஈதர், பிரிடின், என்-பல்லினவளைய கார்பீன், மற்றும் 1,4-ஈரசாபியூட்டடையீன்கள் போன்றவைகளாகும். பெரிலியம், என்-பல்லினவளைய கார்பீன்களுடன் சேர்ந்து  பல்வேறு ஒருங்கிணைவுச் சேர்மங்களை உருவாக்குகிறது.

குறைந்த ஆக்சிசனேற்ற பெரிலியம்
பெரிலியத்திற்கு +2-ஆக்சிசினேற்ற நிலை மிகவும் பொதுவானதாக இருந்தாலும், Be(I) மற்றும் Be(0) கொண்ட சேர்மங்களும் விவரிக்கப்பட்டுள்ளன. வளைய ஆல்க்கைல் அமினோ கார்பீன் ஈந்தணைவிகள் கொண்ட பல பெரிலியம் அணைவுச்சேர்மங்கள்  குறைந்த ஆக்சிசனேற்ற நிலை பெரிலியம் மையங்களைக் கொண்டதாக முன்மொழியப்பட்டுள்ளன. இருப்பினும், இந்த குறைந்த-ஆக்சிசனேற்ற  நிலை முறைப்படுத்தலில்   வளைய ஆல்க்கைல் அமினோ கார்பீன் ஈந்தணைவிகளின் ஒடுக்க ஏற்றத்தின் தீங்கற்றமை அல்லாத காரணத்தால்  போட்டியிட்டன.  தெளிவற்ற குறைந்த-ஆக்சிசனேற்ற நிலை கரிமபெரிலியம் அணைவுச் சேர்மங்கள் Be-Be பிணைப்புகளுடன் தயாரிக்கப்பட்டன..

வரலாறு
இருமெத்தில்பெரிலியம் 1876 ஆம் ஆண்டில் கண்டுபிடிக்கப்பட்டு அறிவிக்கப்பட்டது. ஏ. அட்டர்பெர்க்கு இந்த முதல் கரிமபெரிலியம் சேர்மத்தை இருமெத்தில்பாதரசத்தை தனிம பெரிலியத்துடன் சேர்த்து சூடுபடுத்தி தயாரித்தார். பெரிலியம் ஆலைடுகளின் அல்கைலேற்றம் எச். கில்மேன் என்பவரால் ஆய்வு செய்யப்பட்டது.

ஆரம்பகால முறையான பணிகள் ஈ.கோட்சு என்பவரால்  நடத்தப்பட்டது.

மேலும் காண்க
தொகுதி 2 கரிம உலோக வேதியியல்
பெரிலியம்

 மேற்கோள்கள் 

பகுப்பு:பெரிலியம் சேர்மங்கள்
பகுப்பு:கரிம உலோக சேர்மங்கள்